Public procurement notice: Voluntary Ex Ante Transparency Notice
Published: 2017-11-16
Buyer: Frederikshavn Havn
Country: DK
Contract type: Works
Procedure: Contract award without prior publication
CPV classification: 45241000: Harbour construction work | 45241100 | 45243600 | 71322000: Civil engineering design services | 71323200
Estimated value: 281000000 DKK

Technical requirements: Supplerende bygge- og anlægsarbejder vedrørende udførelse af etape 2 af havneudvidelserne i Frederikshavn Havn.
De supplerende bygge- og anlægsarbejder vedrørende etape 2 af havneudvidelsen i Frederikshavn Havn omfatter etablering af en ny 400 meter kaj, åbning af den eksisterende Nordmole for at kunne etablere en ny adgang til Nordhavnen samt en uddybning til 14 m i havnebassinet og indsejlingen, etablering af en »skidding quay« og en skibsrampe samt molearbejder. Arbejderne forventes endvidere at indebære indbygning af op til 1 300 000 m³ uddybningsmaterialer i nyt baglandsareal. Den anslåede værdi af kontraktændringen er den anslåede værdi ved indbygning af den fulde mængde. Værdien kan blive mindre ved indbygning af en mindre mængde. Mulighederne herfor undersøges.
Udvidelsen af Frederikshavn Havn (FH) er planlagt i 3 etaper. 1. etape af havneudvidelsen, der bl.a. omfatter en ny 600 m kaj, er under udførelse af Per Aarsleff A/S (PA) efter et forudgående EU-udbud og forventes færdig i maj 2018. I april 2017 indgik FH en kontrakt med Modern American Recycling Services (MARS), der påtænker at drive virksomhed i Frederikshavn Havn og derfor senest ultimo 2018 ønsker at leje et stort areal i havnen med adgang til kajfaciliteter mv. Såvel af hensyn til gennemførelsen af kontrakten med MARS som af hensyn til FH's drift og mulighed for gennemførelse af etape 2 er det nødvendigt at gennemføre etape 2 samtidigt med etape 1. FH har med bistand fra ekstern advokat foretaget en vurdering af mulighederne for at indgå kontrakt med PA om udførelse af etape 2 sideløbende med færdiggørelsen af etape 1. Det er vurderet, at etape 2 kan gennemføres efter reglerne om supplerende bygge- og anlægsarbejder efter forsyningsvirksomhedsdirektivets art. 89(1)(b), idet det er vurderingen, at (i) en gennemførelse af etape 2 samtidig med færdiggørelse af etape 1 er blevet nødvendig, idet en placering af MARS i etape 1 vil spærre for en senere udførelse af etape 2, (ii) det ikke er teknisk muligt at udskifte PA med en anden entreprenør, da det ikke er muligt at nå at gennemføre et udbud af etape 2 og selve udførelsen tids nok til, at MARS kan placeres i etape 2 senest ultimo 2018 (herunder som følge af myndighedsmæssige forhold m.v.), og idet en forsinkelse vil påvirke FH's budgetter og indtjeningsmuligheder væsentligt i negativ retning, og (iii) den planlagte gennemførelse af etape 2 ikke vil ændre på den overordnede karakter af den allerede indgående kontrakt med PA om udførelsen af etape 1. Det er endvidere vurderet, at etape 2 tillige kan gennemføres efter reglerne i forsyningsvirksomhedsdirektivets art. 89(1)(c), idet (i) behovet for en gennemførelse af etape 2 samtidig med færdiggørelse af etape 1 er opstået som følge af omstændigheder, som FH ikke kunne forudse, da FH ikke i forbindelse med gennemførelsen af udbuddet af etape 1 havde mulighed for at tage højde for MARS' krav og ønsker, og (ii) den planlagte gennemførelse af etape 2 ikke vil ændre på den overordnede karakter af den allerede indgående kontrakt med PA om udførelsen af etape 1.
Ordregiver påregner at indgå kontrakt med den i punkt V.2.3) nævnte leverandør efter tidligst 10 kalenderdage regnet fra dagen efter den dag, hvor denne bekendtgørelse er blevet offentliggjort i Den Europæiske Unions Tidende, jf. § 4, stk. 1, i lov om Klagenævnet for Udbud. Klage over ordregivers valg af procedure kan indgives til Klagenævnet for Udbud. Klage skal være modtaget i klagenævnet inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået kontrakt, jf. § 7, stk. 3, i lov om Klagenævnet for Udbud. Senest samtidig med klagers indsendelse af klage til klagenævnet skal klageren skriftligt underrette ordregiver om indgivelsen af klagen til klagenævnet.


Winner: Per Aarsleff A/S
Award value: 281000000